Държавен вестник, бр. 23, 2018 г., стр. 45

БРОЙ  23	
Д Ъ Р Ж А В Е Н  В Е С Т Н И К 	
СТР.  45  
Останалите решения са дадени в табличната част. 
Неуточнени психични разстройства (F99)
F99 Психични разстройства без допълнителни уточнения
Решенията са дадени в табличната част.
Клас VI. Болести на нервната система (G00-G99)
Възпалителни болести на централната нервна система (G00-G09)
Менингити, енцефалити, енцефаломиелити, вътречерепен и вътрегръбначен абцес, флебит и тромбофлебит на 
вътречерепните венозни синуси и късни последици от тях.
Обективизирането на последиците от преживяно възпалително заболяване на централната нервна система се извършва в 
съответно военно лечебно заведение (ЕЕГ, КТ, МРТ, ЕМГ) и консулт с хабилитирано лице за диагностично уточнение на 
степента на остатъчния неврологичен функционален дефицит.
При тежко протекли заболявания със забавено нормализиране на ликворния синдром, с остатъчна неврологична или 
психична симптоматика и протрахиран възстановителен период над 5 месеца, окончателно решение по годността се взема 
след изтичане на две години от заболяването. 
Затегнато протичане на заболяването при слабо терапевтично повлияване, значителен двигателен дефицит, персистиращи 
болкови прояви, разгънат амиотрофичен синдром – решението е по буква „а“ – негодни по всички графи.
При средно тежки форми на възпалително заболяване на ЦНС с умерена степен на остатъчен неврологичен дефицит, 
когато липсват подчертани смущения в двигателните функции, без изразени болеви и трофични смущения,  до две 
години от началото на заболяването решението е по буква „б“ – по графи 1 и 2 са негодни. По графи 3 – 5 са годни с 
противопоказания: тежки физически натоварвания, уредна физкултура, полеви занятия, въоръжен наряд, неблагоприятен 
микроклимат, невротоксични вещества, йонизиращи лъчения.
По буква „в“ графи 1 и 2 са негодни до две години от заболяването и при наличие на късни прояви или последици от 
възпалителната болест на ЦНС. По графи 3 – 5 са годни без ограничения.
Решенията са дадени в табличната част.
Системни атрофии, засягащи предимно централната нервна система (G10-G13)
Болест на Huntington, наследствена атаксия, спинална мускулна атрофия и сродни синдроми.
По всички графи решението е негоден. 
Екстрапирамидни и други двигателни нарушения (G20-G26)
Болест на Parkinson,  дегенеративни болести на базалните ганглии, дистония и други двигателни нарушения. 
По всички графи решението е негоден.
Други дегенеративни болести на централната нервна система (G30-G32)
Болест на Алцхаймер и други дегенеративни болести на нервната система, некласирани другаде.
По всички графи решението е негоден.
Демиелизиращи болести на централната нервна система (G35-G37)
Множествена склероза, друга форма на остра дисеминирана демиелинизация, други демиелинизиращи болести на 
централната нервна система. 
Определянето на годността е въз основа на разширената скала за оценка на инвалидността (EDSS) по Kurtzke, 1983 год.
По буква „а“ – повече от 3,5 по EDSS – негодни по всички графи.
По буква „б“ – минимален неврологичен дефицит в две ФС до умерен функционален дефицит в една ФС (до 3,0 по EDSS) 
и липса на рецидиви са годни по графа 4 с противопоказания – значително и продължително психическо  и физическо 
натоварване и натоварване на крайниците (уредна физкултура, продължителна маршировка), неблагоприятен микроклимат 
при ниски температури и влага, невротоксични вещества, йонизиращи лъчения, походи, полеви занятия, въоръжен наряд. 
По графи 1, 2, 3 и 5  – негодни.
По буква „в“ – от 0 до 1,5 по EDSS – по графи 1, 2 и 3 – негодни, по графи 4 и 5 – годни с ограничения в зависимост от 
изискванията на служебните задължения и условията на труд.
Епизодични и пароксизмални разстройства (G40-G47)
G40  Епилепсия 
При доказано заболяване и потвърдено в специализирано лечебно  заведение  – негоден  по всички графи.
За военномедицинската комисия са валидни здравни  документи – личен амбулаторен картон с  наблюдавани епилептични 
пристъпи, епикриза от специализирано лечебно заведение за болнична помощ или диспансер, етапна епикриза от лекар 
невролог за провеждано диспансерно наблюдение и лечение, рецептурна книжка на хронично болен с изписвани лекарства, 
протокол за безплатно лечение, КТ на главен мозък, актуално ЕЕГ. При поява на заболяването по време на военна служба 
е необходимо да се представи описание на припадъка от очевидци и здравно-производствена характеристика.
При недоказано заболяване, липса на документация, еднократен пароксизмален пристъп или припадък с гърчове без други 
указания, решението е по рубрика R56 – след клинично уточняване годността по графи 3 – 5 се решава по съответстващата 
на основното заболяване рубрика. До доказване на заболяването военнослужещите задължително се освобождават от 
дейности, свързани с риск за здравето и живота на освидетелствания и околните – боравене с оръжие, управление на 
автомобилна и друга бойна техника, работа край огън, водоеми, движещи се механизми и високи места с опасност от 
падане, фотостимулация, нощен труд, физическо и психическо пренатоварване, невротоксични вещества.
G43-G44 Мигрена и други синдроми на главоболие
Мигрена – обикновена и класическа, усложнена мигрена; други синдроми на главоболие – кластърно главоболие, съдово 
главоболие, главоболие от тензионен тип, хронично посттравматично главоболие. 
Решенията са дадени в табличната част.
G45-G46 Преходни церебрални исхемични пристъпи и сродни синдроми. 
Решенията са дадени в табличната част.
G47 Нарушения на съня (не включва сомнамбулизъм F51.3 и синдром на Pickwick E66.2). При доказана клинично 
нарколепсия и катаплексия G47.4 и синдром на Kleine-Levin G47.8, решението е негоден по всички графи.